
SKAIDROJUMS PAR PROJEKTA NETIEŠAJĀM ATTIECINĀMAJĀM IZMAKSĀM

Projekta netiešās attiecināmās izmaksas ir projekta attiecināmās izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai. Tās ir izmaksas, kuras grāmatvedības sistēmā var noteikt un pamatot kā tādas, kas radušās tiešā saistībā ar projekta tiešajām attiecināmajām izmaksām, tai skaitā izmaksas, kas saistītas ar telpu nomu, komunālajiem pakalpojumiem, kancelejas preču, aprīkojuma un programmatūras iegādi, amortizācijas un nemateriālo aktīvu (piemēram: licences, patenti, preču zīmes) izmaksas un citas izmaksas (MK Noteikumu 613* 53.punkts).
Ja projekta ietveros sadarbības partnera izdevumiem tiek piemērotas arī netiešās attiecināmās izmaksas, tās veido tieši 25 % no partnera kopējām tiešajām attiecināmajām izmaksām, izņemot trešo personu sniegto ārējo pakalpojumu izmaksām (MK Noteikumu 613* 54.punkts).
Netiešās attiecināmās izmaksas iekļauj Projekta iesnieguma B.7. sadaļas “Projekta iesnieguma attiecināmās izmaksas” 8. pozīcijā “Netiešās izmaksas”.
Izmaksas, kas ietvertas netiešajās izmaksās, neattiecina ne uz tiešajām, ne uz neattiecināmajām izmkasām (MK Noteikumu 613* 55.punkts). 
Tiešās attiecināmās izmaksas - projekta īstenošanas izmaksas, kas tieši saistītas ar projekta mērķa sasniegšanu un nepieciešamas projekta mērķu sasniegšanai, un šī saistība ir skaidri saprotama un pierādāma.
Trešo personu sniegto ārējo pakalpojumu izmaksas jeb ārpakalpojumi – tādu projekta aktivitāšu ietvaros esošo darbību īstenošana, ko veic fiziska vai juridiska persona, kas nav atbalsta saņēmējs, uz pakalpojuma, iegādes vai pakalpojuma (uzņēmuma) līguma pamata.

Netiešo attiecināmo izmaksu aprēķina formula: A = (B - C) x 25 %
A – partnera netiešo attiecināmo izmaksu apmērs
B -  partnera tiešās attiecināmās izmaksas, kas saistītas ar projekta mērķa sasniegšanu, izņemot trešo personu sniegto ārējo pakalpojumu izmaksas (visas Projekta iesnieguma B.7. sadaļas “Projekta iesnieguma attiecināmās izmaksas” attiecināmo izmaksu pozīcijas, izņemot 6. pozīcijas “Ārējo pakalpojumu izmaksas” un 8.pozīcijas izmaksas “Netiešās izmaksas”)
C – partnera trešo personu sniegto ārējo pakalpojumu izmaksas jeb ārpakalpojumu izmaksas (Projekta iesnieguma B.7. sadaļas “Projekta iesnieguma attiecināmās izmaksas” 6. pozīcija “Trešo personu sniegto ārējo pakalpojumu izmaksas”)

Piemēru netiešo attiecināmo izmaksu aprēķinam skatīt otrā lapā.





* 24.10.2023. Ministru kabineta noteikumi Nr. 613 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai" atklātu projektu iesniegumu konkursu veidā 2023.-2027.gada plānošanas periodam.”

Netiešo attiecināmo izmaksu aprēķina piemērs:

	Nr.
p. k.
	Attiecināmo izmaksu pozīciju nosaukums
	Sadarbības partneris
	Kopā izmaksas, EUR
	Atbalsta intensitāte, %
 
	Publiskais finansējums, EUR
 
	Privātais finansējums, EUR
 

	
	
	
	ar
PVN
	bez
PVN
	
	
	

	1.
	projekta koordinācijas izmaksas un atlīdzība par darbu

	1.1.
	atalgojums
	MZI
	 
	90 000
	90%
	 
	 

	1.2.
	atalgojums
	SIA X
	 
	50 000
	90%
	 
	

	1.3.
	atalgojums
	SIA Y
	
	30 000
	90%
	
	

	4.
	tehnikas, iekārtu un to aprīkojuma nomas maksa projekta īstenošanas laikā

	4.1.
	ekskavators
	MZI
	
	10 000
	90%
	
	

	5.
	materiālu izmaksas

	5.1.
	reaģenti
	MZI
	
	7 000
	90%
	
	

	6.
	ārējo pakalpojumu izmaksas

	6.1.
	IT pakalpojums
	MZI
	
	15 000
	90%
	
	

	7.
	tehnikas, iekārtu un to aprīkojuma iegādes izmaksas

	7.1.
	dzirnavas
	MZI
	
	1 000
	40%
	
	

	8.
	netiešās izmaksas

	8.1.
	
	MZI
	
	27 000
	90%
	
	

	8.2.
	
	SIA X
	
	12 500
	90%
	
	

	8.3.
	
	SIA Y
	
	7 500
	90%
	
	

	
	Visas izmaksas kopā: 250 000



Netiešo izmaksu aprēķins MZI = (90 000 + 10 000 + 7 000 + 1 000) * 25% = 27 000 EUR
(ārpakalpojuma izmaksas EUR 15 000 apmērā netiešo izmaksu aprēķinā netiek ietvertas)

Netiešo izmaksu aprēķins SIA X = 50 000 * 25% = 12 500 EUR
Netiešo izmaksu aprēķins SIA Y = 30 000 * 25% = 7 500 EUR
2

